CELEX: C2005/069/42
Language: fi
Date: 2005-03-19 00:00:00
Title: Asia T-12/05: TV Danmark A/S:n ja Kanal 5 Denmark Ltd:n 7.1.2005 Euroopan yhteisöjen komissiota vastaan nostama kanne

19.3.2005   
            
            
               FI
            
            
               Euroopan unionin virallinen lehti
            
            
               C 69/23
            
         TV Danmark A/S:n ja Kanal 5 Denmark Ltd:n 7.1.2005 Euroopan yhteisöjen komissiota vastaan nostama kanne
   (Asia T-12/05)
   (2005/C 69/42)
   Oikeudenkäyntikieli: englanti
   TV Danmark A/S, Skovlunde (Tanska), ja Kanal 5 Denmark Ltd., Hounslow (Yhdistynyt kuningaskunta), ovat nostaneet 7.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat D. Vandermeersch, T. Müller-Ibold, K. Nordlander ja H. Peytz, ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission valtiontukiasiassa N 313/2004 – Tanska, TV2/Danmark A/S:n pääomankorotus 6.10.2004 tekemän päätöksen;
            
         
               —
            
            
               velvoittaa komission korvaamaan tämän kanteen käsittelyyn liittyvät oikeudenkäyntikulut ja muut kustannukset.
            
         Oikeudelliset perusteet ja pääasialliset perustelut
   Riitautettu päätös liittyy Tankan hallituksen TV2/Danmark A/S:n hyväksi toteuttamiin pääoman sijoitukseen ja valtion lainan muuttamiseen omaksi pääomaksi, jotka mainittu hallitus katsoi tarpeellisiksi, jotta voitaisiin estää TV2:n joutuminen konkurssiin komission 19.5.2004 tekemässä päätöksessä (1), jolla on todettu hallituksen korvanneen liikaa TV2:n julkisen palvelun kustannuksia, määrättyjen summien takaisin maksamisen vuoksi. Riitautetussa päätöksessä komissio katsoi, että hallituksen toteuttamaan pääomankorotukseen saattaa liittyä valtiontukea, mutta vaikka asia olisi näin, se olisi EY 86 artiklan 2 kohdan perusteella yhteismarkkinoille soveltuva.
   Kantajat esittävät, että tekemään päätöksen komissio rikkoi EY 86 artiklan 2 kohtaa, EY 87 artiklan 1 kohtaa, EY 88 artiklan 2 kohtaa ja EY 253 artiklaa, EY:n perustamissopimuksen liitteenä olevaa jäsenvaltioiden julkisen palvelun yleisradiotoiminnasta tehtyä pöytäkirjaa, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettua neuvoston asetusta (EY) N:o 659/1999 (2) ja valtiontukisääntöjen soveltamisesta julkiseen yleisradiotoimintaan annettua komission tiedonantoa (3).
   Kanteensa tueksi kantajat esittävät, että komissio rikkoi EY 87 artiklan 1 kohtaa, EY 88 artiklan 3 kohtaa ja EY 86 artiklan 2 kohtaa, kun se todettuaan, että yksityinen sijoittaja -arviointiperusteeseen sellaisena, kuin sitä sovelletaan pitkäaikaisiin sijoituksiin, ei voida vedota, kun otetaan huomioon TV2:n suunniteltuun yksityistämiseen liittyvään epävarmuus, ei osoittanut sitä, onko kyse valtiontuesta, ja tällaisen tuen määrää.
   Toiseksi kantajat esittävät, että komissio rikkoi EY 86 artiklan 2 kohtaa, pöytäkirjaa ja yleisradiotoimintaa koskevaa tiedonantoa, kun se nojautui liian laajaan ja liian epämääräisesti muotoiltuun yleisiin taloudellisiin tarkoituksiin liittyvän palvelun määritelmään, joka vääristää kilpailua ja vaikuttaa kauppaan EY 86 artiklan 2 kohdan vastaisesti. Kantajat väittävät myös, että komissio ei ole osoittanut sitä, että korvaamista koskevan päätöksen noudattaminen ilman sen jälkeen toteutettua pääomankorotusta estäisi TV2:ta hoitamasta julkisen palvelun tehtäviään.
   Lisäksi komissio ei kantajien mukaan ole osoittanut sitä, että pääomankorotus ei vaikuta kaupan kehitykseen siinä määrin, että se olisi yhteisön edun vastaista.
   Kolmanneksi kantajat esittävät, että komissio rikkoi EY 86 artiklan 2 kohtaa, pöytäkirjaa ja yleisradiotoimintaa koskevaa tiedonantoa, koska se ei osoittanut TV2:n julkisen palvelun nettokustannuksia, jotka valtio voisi rahoittaa, ja teki ilmeisiä arviointivirheitä soveltaessaan suhteellisuusperiaatetta koskevaa arviointia.
   Neljänneksi kantajat esittävät, että riitautetulla päätöksellä rikotaan EY 87 ja EY 88 artiklaa ja oikeutta yhdenvertaiseen kohteluun, koska siinä komission valtiontuen korvaamista koskevan politiikan vastaisesti tehdään pysyväksi lainvastaisesta tuesta saatu oikeudenvastainen hyöty ja siitä aiheutuva kilpailun vääristyminen.
   Viidenneksi kantajat esittävät, että komissio rikkoi EY 88 artiklan 2 kohtaa ja menettelysääntöjä koskevan asetuksen 4 artiklan 4 kohtaa päättäessään olla aloittamatta muodollista tutkimusmenettelyä, jossa annetaan kolmansille, joita asia koskee, mahdollisuus tulla kuulluksi.
   Lopuksi kantajat esittävät, että komissio rikkoi EY 253 artiklaa, koska se ei asianmukaisesti perustellut riitautetun päätöksen tekemistä.
   
      (1)  Komission asiassa C 2/2003 – TV2/Danmarkin valtionrahoitus 19.5.2004 tekemä päätös.
   
      (2)  EYVL L 83, s. 1.
   
      (3)  EYVL 2001, C 320, s. 5.